
Koolieelse lasteasutuse Kuldkalake direktori ametisse kinnitamine
1. Asjaolud ja menetluse käik

Narva Linnavalitsuse 02.06.2010 korraldusega nr 729-k oli kuulutatud välja konkurss koolieelse lasteasutuse Kuldkalake juhataja vaba ametikoha täitmiseks. Eelnevalt on Narva linnapea Narva Linnavalitsuse 10.06.2009 määruse nr 629 § 6 lg 3 kohaselt kinnitanud konkursikomisjoni (01.06.2010 käskkiri nr 3190).
01.09.2010 jõustus uus põhikooli- ja gümnaasiumiseadus, millega muudeti ka koolieelse lasteasutuse seadust. PGS § 108 lg 2 kohaselt asendati kogu koolieelse lasteasutuse seaduse tekstis sõna „juhataja“ sõnaga „direktor“ vastavas käändes. Seaduse muudatuste tagajärjel kinnitatakse konkursi võitja koolieelse lasteasutuse direktori ametisse.
Konkursikomisjonile läbivaatamiseks laekus 4 sooviavaldust. Pärast edukat  kolme vooru läbimist otsustas konkursikomisjon 10.09.2010 toimunud istungil esitada koolieelse lasteasutuse Kuldkalake direktori ametisse kinnitamiseks Tatjana Korelina kandidatuuri.
2. Õiguslikud alused

Vastavalt kohaliku omavalitsuse korralduse seaduse § 30 lõike 1 punktile lahendab ja korraldab 3 valla- või linnavalitsus kohaliku elu küsimusi, mis ei kuulu volikogu pädevusse.
Koolieelse lasteasutuse seaduse § 21 lõike 5 alusel kinnitab konkursi võitnud isiku direktori ametisse valla- või linnavalitsus.
3. Otsus

Kinnitada Tatjana Korelina koolieelse lasteasutuse Kuldkalake direktori ametisse.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

